XARANSE 21
Nanse Betɛli ra ?
Eburu xui, i na mɛ Betɛli “ Ala xa banxi ” nan ara. (Fɔlɔɛ 28:17, 19, masenɲi yi lengba bunma, TMN.) Na xili nan saxi Yehowah xa Seedee xa walide banxie xun duniɲa yire birin, kawandi wali xun malanxi naa nɛ. Kabi muxu xa walide banxi xungbe naxan dɔxɔxi États-Unis (New York), Xunmati xaxilima sugandixi, filiyalie naxee na duniɲa yire birin, xa wali xun matoma. Naxee walima na filiyalie kui findima “ Betɛli denbayae nan na ”. Alo denbayae, naxee na na Betɛlie kui, lu ma yire keren nɛ, e dɛge yire keren e man Kitaabui xaran yire keren lanɲi kui. — Zabur 133:1, TMN.
Yire nan ara mixie walima dɛn naxɛ e bɔɲɛ fixɛ ra. Betɛlie kui Yehowah xa Seedee, ginɛ nun xamɛ, e yɛtɛ kan waxɔnfe luma na e Ala nun a xa Mangɛya waxɔnfe singe raba (Matiyu 6:33). E sese sare mu fima, kɔnɔ banxi tongoma e bɛ, e e dɛgema e man e malima e xa fee xunxurie xa fe ra. Birin xa wali na naa, a findi kuri sofe ra, dɛgede yayilanfe ra, kɛɛdi rafalafe ra xa na mu buki fate rafalafe ra, banxi kui yayilanfe, dugi xafe, masinie yayilanfe anun fe gbɛtɛe.
Yire nan a ra mixie walima dɛn naxɛ alako kawandi wali xa sɔnɛya. Betɛlie xa wali gbengbenɲi findixi nɔndi naxan fatanxi Kitaabui rakolonfe nan na alako birin xa nɔ na nɔndi kolonde. Wo yi buki naxan xaranfe findixi misaali keren nan na. A rafalaxi Xunmati xaxilima sugandixi xa yaamari nan bun ma, intɛrnɛti luti saabui ra, e rasanba ma xui madangie ma naxee na duniɲa yire birin, e e yailanma mafure ra masinie ma naxee na Betɛli gbegbe kui, e na gɛ e xanima danxaniyatɔɛ ɲama malande 110 000 ma. Na wali birin kui “ Betɛli denbayae ” maliya fima yi wali xungbe ma naxan tide gbo a birin bɛ : xibaaru fanɲi kawandife. — Maraki 13:10.
Nde na Betɛli walikɛe ra, e sare fima ?
Betɛlie wali tide mundu rabama ?
wol_Latn dyu_Latn bam_Latn bam_Latn bam_Latn fuv_Latn dyu_Latn